ชาวปินส์ปลื้มนโยบายปราบยาดูเตร์เต
ขอสันติภาพ–กลุ่มเคลื่อนไหวและนักศึกษาในฟิลิปปินส์ รวมตัวกันเรียกร้องให้ประธานาธิบดีโรดริโก ดูเตร์เต ใช้การสร้างสันติภาพอย่างยั่งยืนในการแก้ปัญหาอาชญากรรม ยาเสพติด และความยากจน โดยร่วมกันปล่อยนกพิราบขาว 100 ตัว ตรงกับเวลาที่นายดูเตร์เตบริหารประเทศครบ 100 วัน ที่กรุงมะนิลา เมื่อ 7 ต.ค. (เอเอฟพี),เมื่อ 7 ต.ค. ผลสำรวจความคิดเห็นประชาชนชาวฟิลิปปินส์ เกี่ยวกับนโยบายการปราบปรามยาเสพติดของประธานาธิบดี โรดริโก ดูเตร์เต นับแต่ขึ้นดำรงตำแหน่งใกล้ครบ 100 วัน ในวันที่ 8 ต.ค. ซึ่งมีผู้ที่เสียชีวิตแล้วกว่า 3,600 ราย โดยสถานีพยากรณ์สังคม (SWS) พบว่า ร้อยละ 84 รู้สึกพอใจ โดยแยกเป็นร้อยละ 54 รู้สึกพอใจมาก และอีกร้อยละ 30 รู้สึกค่อนข้างพอใจ ขณะที่ร้อยละ 94 ก็เห็นว่าเป็นเรื่องสำคัญสำหรับตำรวจที่ควรไว้ชีวิตผู้ต้องสงสัยหรือเกี่ยวข้องกับยาเสพติด,วันเดียวกัน นายเดลฟิน ลอเรนซานา รัฐมนตรีกระทรวงกลาโหมฟิลิปปินส์ ประกาศแจ้งให้รัฐบาลสหรัฐฯทราบอย่างเป็นทางการเรื่องระงับการซ้อมลาดตระเวนน่านน้ำทะเลจีนใต้ร่วมกัน ตามคำสั่งของประธานาธิบดีดูเตร์เต แม้จะยังไม่แน่ชัดเต็มร้อยจนกว่าจะได้รับการยืนยันอีกครั้ง นอกจากนี้ นายลอเรนซานายังเผยว่า กองทัพฟิลิปปินส์พึ่งพาตัวเองได้ โดยไม่ต้องรับความช่วยเหลือจากสหรัฐฯ เพราะรัฐสภาได้อนุมัติงบประมาณจัดซื้ออาวุธยุทโธปกรณ์ให้อยู่แล้ว ส่วนนายเพอร์เฟคโต ยาไซ รมว.ต่างประเทศฟิลิปปินส์แถลงว่า ฟิลิปปินส์ต้องการปลดปล่อยตัวเองจากโซ่ตรวนการพึ่งพาสหรัฐฯ ถ้อยแถลงนี้มีขึ้น 1 วัน หลังประธานาธิบดีดูเตร์เต ประกาศว่าสหรัฐฯ และสหภาพยุโรป (อียู) ควรถอนความช่วยเหลือฟิลิปปินส์ ถ้าไม่พอใจนโยบายกวาดล้างยาเสพติดของตน.
ผลสำรวจความคิดเห็นประชาชนชาวฟิลิปปินส์ เกี่ยวกับนโยบายการปราบปรามยาเสพติดของประธานาธิบดี โรดริโก ดูเตร์เต นับแต่ขึ้นดำรงตำแหน่งใกล้ครบ 100 วัน 
ชาวฟิลิปปินส์,โรดริโก ดูเตร์เต,เดลฟิน ลอเรนซานา,สหภาพยุโรป,ไทยรัฐฉบับพิมพ์,หนังสือพิมพ์ไทยรัฐ